Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
1 ต.ค. 2561

Tactical Move
เดินเกมกลยุทธ์บ่าย
SET Index ปรับเพิ่มขึ้น 5.73 จุด (0.33%) ปิดภาคเช้าที่ 1,762.14 จุด ด้วยมูลค่าการซื้อขาย 25,884.77 ล้านบาท
Most Positive Impact: PTT (+1.41 จุด), PTTEP (+1.18 จุด), IVL (+0.69 จุด)
Most Negative Impact: AOT (-0.71 จุด), SCB (-0.34 จุด), CPF (-0.3 จุด)
แนวโน้มตลาดบ่าย
ตลาดหุ้นไทยภาคเช้าปรับตัวเพิ่มขึ้นโดยได้รับแรงหนุนหลักๆมาจากกลุ่มพลังงาน (+3.12 จุด) นอกจากนี้ยังเห็นการปรับเพิ่มขึ้นของกลุ่มอสังหา (+0.87 จุด) ปิโตร (+0.86 จุด) และกลุ่มอาหาร (+0.40 จุด) ส่วนกลุ่มที่ปรับตัวลงได้แก่ กลุ่มธนาคาร (-0.44 จุด) และขนส่ง (-0.41 จุด)
กลุ่มพลังงานจะช่วยหนุนตลาดภาคบ่ายต่อและสามารถยืนในแดนบวกได้ เนื่องจากราคาน้ำมันดิบ BRENT และ WTI ปรับตัวสูงขึ้น ผนวกกับความคืบหน้าสหรัฐและแคนาดาใกล้บรรลุข้อตกลงการค้าฉบับใหม่จะช่วยหนุนให้ SET Index ฟื้นตัวต่อเนื่องในสัปดาห์นี้ และมีโอกาสที่จะกลับไปที่ 1,765 จุด
สำหรับหุ้นภาคบ่ายเราแนะนำ MEGA แม้ราคาวันนี้จะปรับตัวขึ้นมาแรง แต่เรายังมองเห็น upside ที่เหลืออยู่อีกมาก (+25%) และผลประกอบการครึ่งปีหลังที่คาดว่าจะออกมาเด่นทั้งจาก high season ในไตรมาส 4 และ demand ที่แข็งแกร่งจากธุรกิจ MegaWeCare และ Maxxcare โดยเราคาดการณ์กำไรครึ่งปีหลังจะอยู่ที่ 880 ลบ. เติบโต 40% YoY และ 62% HoH
ในวันนี้มีประเด็นที่ต้องติดตามได้แก่ PMI ภาคการผลิตประจำเดือน ก.ย. ของสหรัฐ และ ยูโรโซน ซึ่งตลาดคาดการณ์ไว้ที่ 55.6 และ 53.3 ตามลำดับ ส่วนวันพรุ่งนี้ยูโรโซนจะมีการรายงานดัชนีราคาผู้ผลิต(PPI) เดือนส.ค. โดยตลาดคาการณ์ไว้ที่ 3.8% YoY พร้อมทั้งติดตามถ้อยแถลงของประธาน FED
หุ้นแนะนำ MEGA GFPT JWD